Franklin Gardlund

Franklin Gardlund ishte kryekonsull i Shqipërisë në Suedi në vitet 1930. 

 Historia 
Franklini ka shërbyer si kryekonsull, nderi i Shqipërisë, në  Suedi në vitet '30 të shekullit të kaluar. Ka pasur një aktivitet të ngjeshur diplomatik midis dy vendeve gjeografikisht të gjendura shumë larg dhe ku pikat e takimit kulturor ishin shumë të kufizuara. Gardlundi, si një mbështetës i madh i sportit dhe arteve, dha një kontribut për ndërkombëtarizimin e sportit dhe artit shqiptar duke e bërë të njohur edhe për publikun suedez me ekspozimin e objekteve të shumta të prodhuara në Shqipëri apo me intervistat e tij radiofonike ku bën një publicitet të Shqipërisë.

Në qershor të vitit 1934 me ndihmën e Gardlundit, tenisti më i mirë shqiptar i kësaj periudhe, Sali Nallbani vizioti vendet skandinave dhe veçanërisht Suedinë, ku u organizua dhe “Turneu Gardlund” nga i cili ai doli fitues pas ndeshjes me kampionin e tenisit të studentëve të Suedisë z. Morling. Së bashku me të me mbështetjen e Gardlundit u ftua në Stokholm dhe Sadik Kaceli si një artist i arteve pamore.

Së bashku me gruan e tij, e vizitoi Shqipërinë më 17 shtator 1936, ku zbriti në portin e Durrësit dhe u prit nga sportistët e qytetit së bashku me të gjithë drejtuesit më të lartë të fushës së sportit të qytetit.

Franklin Gardlund si një ndjekës i sporteve arriti që të hynte në marrëveshje me Federatën e Futbollit të Suedisë për të organizuar një ndeshje miqësore midis dy kombëtareve ku të gjitha shpenzimet për udhëtimin dhe akomodimin e ekipit shqiptar do të paguante vetë Kryekonsulli Gardlund.

Qeveria shqiptare me Vendimin e Këshilli të Ministrave nr. 1154, dt. 6.10. 1938, pranoi miratimin e këtij propozimi për zhvillimin e kësaj ndeshjeje.

 Referime